Fawzia Fuad Egiptokoa

Fawzia Fuad Egiptokoa printzesa (, ; Alexandria, 1921eko azaroaren 5a - ib., 2013ko uztailaren 2a) Mehmet Ali dinastiako kidea zen. Bere aita Egiptoko Fuad I erregea (orduan, sultana) zen; bere ama, Nazli erregina eta bere neba, Egiptoko Faruq erregea. Mohammad Reza Pahlaviren lehen emazte eta erregina ezkontidea ere (Teherán, 1919ko urriak 26 - Kairo, 1980ko uztailak 27), Irango azken shah-a edo enperadorea.

Biografia

Haurtzaroa eta hezkuntza 
Egiptoko Fawzia Fuad printzesa Ras el-Tin jauregian jaio zen, Alexandrian, eta Suitzan hezi zuten. Ingelesa, frantsesa eta arabiarra hitz egiten zuen.

Lehenengo ezkontza 
Fawzia printzesa eta Mohammad Reza Pahlavi 1939ko martxoaren 16an ezkondu ziren Kairoko Abdin Jauregian. Bi nazioen arteko komenentziako ezkontza izan zen. Fawzia printzesa ez zen inoiz eroso sentitu Persiako gortean, bere herrialdeko bizimodua luxuzkoagoa eta mendebaldekoagoa baitzen. Ez zuen fārsī hitz egiten eta bere senarrarekin frantsesez hitz egiten zuen.

Itxura ederra 
Munduko emakumerik ederrenetako bat bezala ezaguna zen. 1942ko irailaren 21ean Life aldizkariaren azalean agertu zen, Cecil Beatonek argazkia aterata, Asiako Venusa izendatu zuten, eta honela deskribatu zuten:

Dibortzioa eta bigarren ezkontza 
Hamarkada baten ondoren, 1948an, dibortziatu ziren, Irango erregina ezkontide titulua mantenduz. Alaba bat izan zuten, Shahnaz Pahlavi printzesa, 1940ko urriaren 27an jaioa. Garaiko mendebaldeko emakumeak bezala, emantzipatua zen. Fawzia, bere anaiaren Egiptoko gortera itzuli zen, bere alaba, Iranen hezia izan behar zuela baldintzatuz.

Ondoren, Fawzia Shirin bezala ezaguna zen, 1949an Ismail Hussain Shirin Bey koronelarekin ezkondu zelako (1919-1994), urruneko lehengusua eta Egiptoko Gerra eta Itsas ministro ohia zen. Husayn Shirin Beyren eta Emine Bohrouz Hanim Efendi printzesaren semea zen. Kairoko Koubba jauregian ezkondu ziren. Bikoteak bi seme-alaba izan zituzten: Nadia (1950-2009) eta Hussein (1955ean jaioa).

Bere familiaren dinastia Egipton eraitsi ondoren, 1952an, herrialdea uztera behartua izan ziren, eta 1970eko hamarkadara arte ez zitzaien itzultzeko baimenik eman. Fawzia Shirinek eta bere senarrak ez zuten sekula Egipto utzi, eta, batez ere, Suitzara joaten ziren bidaian, han etxe bat zutelako, non gaur egur haien alaba zaharrena bizi da, Shahnaz Pahlavi printzesa.

Urte batzuk geroago, Fawzia eta bere ahizpak Faiza eta Faika, gobernua auzitara eraman zuten beren anaiaren ondasunak konfiskatzeagatik, oinordeko legitimo gisa erreklamatzen baitzituzten, hala nola, bitxigintzako dozenaka pieza.

Azken urteak 
Bere azken urteetan, printzesak nahiago izan zuen publizitaterik gabeko bizimodu diskretua izatea. Fuad I.aren zazpi semeetatik hil zen azkena izan zen. Alexandrian hil zen, jaio zen hirian.

2005eko urtarrilean, kazetariek bere heriotza bere anaia Faruqen alabarekin nahastu zuten, izen bera zeramana.

Egiptoko Fawzia XX. mendeko emakumerik ederrenen panteoian sartu zuten. Fawzia printzesa 2013ko uztailaren 2an hil zen, bere ilobak, Egiptoko Fuad II.ak, Facebookeko bere orrialdearen bidez iragarri zuenez:

Tituluak, tratamenduak eta ohorezko sariak

Tituluak eta tratamenduak 

 1921eko azaroaren 5a - 1922ko martxoaren 15a: Bere erregina gorentasuna, Egiptoko Fawzia sultana, Egiptoko printzesa.
 1922ko martxoaren 15a - 1939ko martxoaren 15a: Erregina gorentasuna, Fawzia, Egiptoko printzesa.
 1939ko martxoaren 15a - 1941eko irailaren 16a: Bere gorentasun inperiala, Irango printzesa oinordekoa.
 1941eko irailaren 16a - 1948ko azaroaren 17a: Bere maiestate inperiala, Irango Fawzia erregina.
 1948ko azaroaren 17a - 1949ko martxoaren 28a: Bere gorentasun inperiala eta erregina, Egiptoko eta Irango Fawzia printzesa.
 1949ko martxoaren 28a - 2013ko uztailaren 2a: Bere gorentasun inperial eta erregina, Egiptoko eta Irango Fawzia printzesa, Ismail Shirineko anderea.

Iraneko patronatuak 

 Fawzia printzesa zalduneriaren 2. Erregimentuko koronel burua (1939–1948).
 Haur Ongizaterako Elkarteko presidentea (1940–1948).

Ohorezko sariak 

 La Virtud ordenako klase goreneko kidea [Nishan al-Kamaleko kondekorazioa distiratsuetan] (Egiptoko Erresuma, 1939ko martxoaren 16a).
 Pahlaviren ordenako kordoi handiaren dama (Irango Erresuma, 1940ko urriak 27).

Erreferentziak 

Alexandriarrak
Printzesak
Egiptoko noblezia
Erregeen alabak
Alexandrian hildakoak